12. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 508 της 17/30 Δεκ.1983 (ΦΕΚ Α΄ 195) Οργάνωση και λειτουργία των Σχολικών μονάδων Μέσης Τεχνικής και Επαγγελματικής Εκπαίδευσης. Έχοντας υπόψη: 1.Τις διατάξεις του άρθρ. 8 παρ. 3 και του άρθρ. ΙΙ του Νόμ. 576/77 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπαιδεύσεως». 2.Τη διάταξη του άρθρ. 2 παρ. 2 του Νόμ.186/1975 «περί του Κέντρου Εκπαιδεύσεως Μελετών και Επιμορφώσεως και διατάξεων τινων του προσωπικού της Κεντρικής Υπηρεσίας του Υπουργείου Εθνικής Παιδείας και Θρησκευμάτων. 3.Την υπ’ αριθ. 24/1983 γνωμοδότηση του Κ.Ε.Μ.Ε. 4.Την υπ’ αριθ. 458/1983 γνωμοδότηση του Συμβουλίου της Επικρατείας με πρόταση του Υπουργού Εθνικής Παιδείας και Θρησκευμάτων αποφασίζουμε: Διοικητική Υπαγωγή Σχολικών Μονάδων Άρθρ.1.-1.Κάθε σχολική μονάδα του Κέντρου Επαγγελματικής και Τεχνικής Εκπαιδεύσεως (Κ.Ε.Τ.Ε) υπάγεται διοικητικά στη Διεύθυνση  του   Κ.Ε.Τ.Ε.  Κάθε  Κ.Ε.Τ.Ε.  με  τις  σχο(Μετά τη σελ.514,20(γ) Σελ.514,21 Τεύχος ΣΤ113-Σελ.39 λικές μονάδες που υπάγονται σ’ αυτό καθώς επίσης και κάθε μεμονωμένη σχολική μονάδα υπάγονται διοικητικά στην οικεία Διεύθυνση ή Γραφείο Μέσης Τεχνικής και Επαγγελματικής Εκπαίδευσης. Σε περίπτωση που οι σχολικές μονάδες ενός Κ.Ε.Τ.Ε. στεγάζονται σε διαφορετικά κτίρια που βρίσκονται σε δύο ή περισσότερα Νομαρχιακά διαμερίσματα τότε το Κ.Ε.Τ.Ε. υπάγεται σε μία Διεύθυνση ή Γραφείο Μέσης ΤΕΕ και μάλιστα σε εκείνη στην οποία ανήκει χωροταξικά το κτίριο όπου στεγάζεται το Τεχνικό Λύκειο ή ελλείψει αυτού το Επαγγελματικό Λύκειο. 2.Κάθε τμήμα Σχολής ή Λυκείου διοικητικά υπάγεται στην Διεύθυνση της Σχολικής Μονάδας στην οποία ανήκει. 3.Κάθε εργαστήριο του Κ.Ε.Τ.Ε. υπάγεται διοικητικά στον Διευθυντή της συναφούς προς το αντικείμενο του σχολικής μονάδας του Κ.Ε.Τ.Ε. την οποία ορίζει με απόφασή του ο Διευθυντής του ΚΕΤΕ. Τα εργαστήρια μεμονωμένων σχολικών μονάδων υπάγονται στο Δ/ντή της σχολικής μονάδας. Υπαγωγή Οργάνων Διοίκησης Άρθρ.2.-1.Όργανα διοίκησης, των σχολικών μονάδων Μέσης Τεχνικής και Επαγγελματικής Εκπαίδευσης είναι κατά τις διατάξεις του άρθρ. 17 του Νόμ. 576/77 τα εξής: α)Οι Διευθυντές των Κ.Ε.Τ.Ε. β)Οι Διευθυντές των σχολικών μονάδων Λυκείων και Σχολών. γ)Οι Προϊστάμενοι των Τμημάτων. δ)Οι Προϊστάμενοι των εργαστηρίων. 2.Κάθε Διευθυντής Κ.Ε.Τ.Ε. είναι προϊστάμενος όλου του εκπαιδευτικού, διοικητικού, βοηθητικού και λοιπού προσωπικού που υπηρετεί σε Κ.Ε.Τ.Ε. και στις σχολικές του μονάδες, ως άμεσο δε προϊστάμενο έχει τον Προϊστάμενο της Διεύθυνσης Μέσης Τ.Ε.Ε. ή τον Προϊστάμενο του Γραφείου Εκπαίδευσης, όπου ανήκει το Κ.Ε.Τ.Ε. 3.Κάθε διευθυντής σχολικής μονάδας, είτε είναι ενταγμένη σε ΚΕΤΕ είτε όχι είναι προϊστάμενος όλου του εκπαιδευτικού διοικητικού βοηθητικού και λοιπού προσωπικού που υπηρετεί στη σχολική μονάδα της οποίας είναι προϊστάμενος αυτός δε έχει άμεσο προϊστάμενο τον Διευθυντή του ΚΕΤΕ στην περίπτωση σχολικής μονάδας ενταγμένης σε Κ.Ε.Τ.Ε. ή τον Προϊστάμενο της Δ/νσης ή τον Προϊστάμενο του Γραφείου Εκπ/σης Μέσης Τ.Ε.Ε. στην οποία ανήκει η σχολική μονάδα, στην περίπτωση ανεξάρτητης σχολικής μονάδας. 4.Κάθε προϊστάμενος τμήματος έχει ως άμεσο προϊστάμενο τον Διευθυντή της σχολικής μονάδας στην οποία ανήκει το τμήμα. Σελ.514,22 Τεύχος ΣΤ113-Σελ.40 5.Κάθε προϊστάμενος εργαστηρίου έχει ως άμεσο προϊστάμενο τον Διευθυντή της σχολικής μονάδας στην οποία υπάγεται το εργαστήριό του. Εκπαιδευτικό και Διοικητικό Προσωπικό Σχολικών Μονάδων Άρθρ.3.-1.Το Εκπαιδευτικό και Διοικητικό προσωπικό των ΚΕΤΕ διορίζεται στις Δ/νσεις και τα γραφεία εκπαίδευσης και διατίθεται στα ΚΕΤΕ με απόφαση των προϊσταμένων αυτών ύστερα από γνωμοδότηση του περιφερειακού Συμβουλίου Τεχνικής και Επαγγελματικής Εκπαίδευσης (Π.Σ.Τ.Ε.Ε.). 2.Μετά τη συμπλήρωση ενός σχολικού έτους δοκιμαστικής υπηρεσίας ο προϊστάμενος της Δ/νσης ή του γραφείου εκπ/σης μετά από απόφαση του ΠΣΤΕΕ δίνει οργανική θέση σε συγκεκριμένο ΚΕΤΕ ή μεμονωμένη σχολική μονάδα στο εκπαιδευτικό και διοικητικό προσωπικό. Άρθρο 4 Α. Σύλλογος Καθηγητών του ΚΕΤΕ. (Σύνθεση λειτουργία καθήκοντα αρμοδιότητες). «1.Ο σύλλογος καθηγητών του ΚΕΤΕ αποτελείται από όλους τους υπηρετούντες σ’ αυτό μόνιμους, δόκιμους, αποσπασμένους, με σύμβαση ιδιωτικού δικαίου αορίστου χρόνου και ωρομισθίους καθηγητές των κλάδων Ι έως και ΙΙ». Η παρ. Ι αντικαταστάθηκε ως άνω από την παρ. 1 άρθρ. 4 Π.Δ. 207/1984 (ΦΕΚ Α΄ 70), (ανωτ.σελ.444, 873). 2.Δικαίωμα ψήφου έχουν όλοι οι μετέχοντες στο σύλλογο. 32.Ε.ζ.12 Οργάνωση και Λειτουργία Τεχνικών Σχολών 3.Ο σύλλογος των καθηγητών συνεδριάζει τακτικά μια φορά πριν από την έναρξη των μαθημάτων και ανά μία στο τέλος κάθε διμήνου και έκτακτα όποτε το ζητήσει ο Δ/ντής ή με έγγραφό του όπου θα αναφέρεται το θέμα και ο εισηγητής–το 1/3 των μελών του συλλόγου. 4.Ο σύλλογος βρίσκεται σε απαρτία όταν είναι παρόντα τα μισά συν ένα των μελών του. Η απουσία μέλους από τις συνεδριάσεις πρέπει να είναι απόλυτα δικαιολογημένη. 5.Η Η.Δ. ορίζεται από την Δ/ντή του ΚΕΤΕ ή από τους καθηγητές που με αίτησή τους συνέρχεται ο σύλλογος. 6.Η πρόσκληση των μελών του συλλόγου στις τακτικές συνεδριάσεις και η γνωστοποίηση των θεμάτων της ημερήσιας διάταξης ανακοινώνεται 2 τουλάχιστον μέρες πριν από την έναρξη της συνεδρίασης. 7.Πριν από την έναρξη της συζήτησης στις τακτικές συνεδριάσεις μπορεί να γραφτεί στην ημερησία διάταξη νέο θέμα αν το ζητήσει η πλειοψηφία των παρόντων μελών του συλλόγου. 8.Για να είναι έγκυρη η απόφαση του συλλόγου των καθηγητών απαιτείται η πλειοψηφία των παρόντων μελών του συλλόγου. Σε περίπτωση ισοψηφίας υπερισχύει η άποψη με την οποία τάσσεται ο Πρόεδρος. 9.Στις συνεδριάσεις του συλλόγου καθηγητών προεδρεύει ο Δ/ντής του ΚΕΤΕ ή ο νόμιμος αναπληρωτής του. 10.Η ψηφοφορία είναι φανερή εκτός αν η πλειοψηφία των παρόντων μελών ζητήσει να γίνει, για συγκεκριμένο θέμα μυστική ψηφοφορία. 11.Κάθε απόφαση γράφεται στο βιβλίο πράξεων του συλλόγου και πρέπει να είναι απόλυτα αιτιολογημένη. Γράφεται επίσης, αν ζητηθεί η άποψη της μειοψηφίας. 12.Τα πρακτικά υπογράφονται από τον Πρόεδρο, τον Γραμματέα και όλα τα παρόντα μέλη του συλλόγου. 13.Στις συνεδριάσεις του συλλόγου των καθηγητών παρευρίσκονται με δικαίωμα μόνο λόγου εκπρόσωποι των μαθητών. 14.Ο Σύλλογος λειτουργεί σαν δευτεροβάθμιο όργανο για ποινές μεγαλύτερες από την αποβολή 3 ημερών. 15.Ο Σύλλογος είναι το υπεύθυνο όργανο για τη λειτουργία του ΚΕΤΕ σύμφωνα με τους νόμους και τις κείμενες διατάξεις που διαμορφώνουν την Εκπαιδευτική Πολιτική του Κράτους. 16.Αποφασίζει τη διάθεση των καθηγητών στις σχολικές μονάδες του ΚΕΤΕ στην πρώτη τακτική συνεδρίαση κάθε χρονιά. 17.Συγκροτεί ομάδες, με συμμετοχή των Μ.Κ. για θέματα πολιτιστικά εκπαιδευτικά αθλητικά. 18.Αποφασίζει για την πραγματοποίηση εκδρομών των μαθητών σε συνεδρίαση που παίρνει μέρος με δικαίωμα λόγου το Προεδρείο του Μαθητικού Συμβουλίου. 19.Ορίζει εκπροσώπους του, που σε συνεργασία με τις Μαθητικές Κοινότητες (Μ.Κ.) ελέγχουν τις συνθήκες λειτουργίας των κυλικείων. 20.Αποφασίζει για κάθε θέμα που αφορά στην καλή λειτουργία του ΚΕΤΕ. 21.Συνεδριάζει εκτός ωρών λειτουργίας των σχολικών μονάδων με το πέρας των μαθημάτων. 22.Μπορεί να πραγματοποιεί, μετά από απόφασή του, κοινές συνεδριάσεις με το Δ.Σ. του Συλλόγου Γονέων και Κηδεμόνων και με συμμετοχή του Προεδρείου του Μαθητικού Συμβουλίου για θέματα σχετικά με τη βελτίωση των συνθηκών λειτουργίας του Σχολείου. Στις συνεδριάσεις αυτές μπορεί να προσκαλείται και εκπρόσωπος της Τοπικής Αυτοδιοίκησης. Β.Σύλλογος Καθηγητών Λυκείου ή Μέσης Τεχνικής και Επαγγελματικής Σχολής (Νέου Τύπου). (Σύνθεση, λειτουργία, καθήκοντα, αρμοδιότητες). «1.Ο σύλλογος καθηγητών της κάθε επί μέρους σχολικής μονάδας του ΚΕΤΕ αποτελείται από τους διδάσκοντες σε κάθε μία απ’ αυτές μόνιμους, δόκιμους, αποσπασμένους, με σύμβαση ιδιωτικού δικαίου αορίστου χρόνου και ωρομισθίους καθηγητές του ΚΕΤΕ των κλάδων Ι έως και ΙΙ». Η παρ. 1 αντικαταστάθηκε ως άνω από την παρ. 2 άρθρ. 4 Π.Δ. 207/1984 (ΦΕΚ Α΄ 70), (ανωτ. σελ. 444, 873). 2.Η Η.Δ. ορίζεται από την Δ/ντή ή από τους καθηγητές που με αίτησή τους συνέρχεται ο σύλλογος. 3.Στις συνεδριάσεις του συλλόγου των επί μέρους σχολικών μονάδων του ΚΕΤΕ προεδρεύει ο Δ/ντής της σχολικής μονάδας ή ο νόμιμος αναπληρωτής του. 4.Ισχύουν και για το σύλλογο των επί μέρους σχολικών μονάδων οι παρ. 2, 3, 4, 6, 7, 8, 10, 11, 12 και 13 που ισχύουν για το σύλλογο καθηγητών του ΚΕΤΕ. 5.Ο σύλλογος είναι το υπεύθυνο όργανο για τη λειτουργία της επί μέρους Σχολικής μονάδας του ΚΕΤΕ σύμφωνα με τους νόμους και τις κείμενες διατάξεις που διαμορφώνουν την εκπαιδευτική πολιτική του Κράτους. 6.Αποφασίζει στην πρώτη τακτική συνεδρίαση κάθε χρόνο για την ανάθεση της διδασκαλίας των μαθημάτων, τον ορισμό των καθηγητών συμβούλων κατά τάξη ή τμήμα την κατανομή των εργασιών του σχολείου μεταξύ των μελών του, καθώς και τα σχετικά με την εφημερία των καθηγητών, εκτιμώντας τις ιδιαίτερες συνθήκες λειτουργίας της επί μέρους σχολικής μονάδας του ΚΕΤΕ. 7.Επιβάλλει στους μαθητές τις προβλεπόμενες από τις ισχύουσες διατάξεις κοινές ποινές που ανήκουν στην αρμοδιότητά του και στο τέλος του διδακτικού έτους αποφασίζει για το χαρακτηρισμό της διαγωγής τους, τεκμηριώνοντας τις αποφάσεις του με στοιχεία συγκεκριμένα και οπωσδήποτε αιτιολογημένα. (Μετά τη σελ.514,22)  Σελ.514,23 Τεύχος ΣΤ113-Σελ.41 Οργάνωση και Λειτουργία Τεχνικών Σχολών 32.Ε.ζ.12 8.Αποφασίζει για τη δικαιολόγηση των απουσιών των μαθητών όπως επίσης και για την προαγωγή απόλυση ή χορήγηση πτυχίου παραπομπή σε ανεξέταση ή απόρριψή τους στο τέλος του διδακτικού έτους με βάση τα σχετικά στοιχεία και τη βαθμολογία σύμφωνα με τις ισχύουσες διατάξεις. 9.Αποφασίζει για την πραγματοποίηση περιπάτων ή εκπ/κών επισκέψεων των μαθητών λαμβάνοντας υπόψη τη διαδικασία που προβλέπεται από το άρθρ. 29 του κανονισμού των Μ.Κ. 10.Αποφασίζει για την τακτική ενημέρωση γονέων και κηδεμόνων σε μόνιμη και σταθερή βάση σχετικά με τη φοίτηση την επίδοση και την διαγωγή των μαθητών. 11.Αποφασίζει για τη δημιουργία ειδικών τμημάτων πρόσθετης εξωσχολικής διδασκαλίας. 12.Αποφασίζει για κάθε θέμα που αφορά στην καλή λειτουργία της επιμέρους σχολικής μονάδας του ΚΕΤΕ. 13.Ο σύλλογος συνεδριάζει τις δύο τελευταίες ώρες προκειμένου περί τακτικών συνεδριάσεων και μετά το πέρας των μαθημάτων σε κάθε άλλη περίπτωση. Γ. Συμβούλιο Τάξης. (Σύνθεση, λειτουργία, καθήκοντα, αρμοδιότητες). 1.Το Συμβούλιο της τάξης αποτελείται από τους καθηγητές που διδάσκουν στην τάξη και προεδρεύεται από τον αρχαιότερο αυτών ή από το Δ/ντή αν συμμετέχει. 2.Το Συμβούλιο της τάξης συνεδριάζει έκτακτα κάθε φορά που ανακύπτει θέμα σχετικό με τη λειτουργία της τάξης ή τμήματος της τάξης και συγκαλείται από τον προεδρεύοντα ή αν το ζητήσουν με έγγραφό τους 2 τουλάχιστον διδάσκοντες καθηγητές. 3.Στις συνεδριάσεις του συμβουλίου της τάξης μπορεί να μετέχει και ο πρόεδρος της μαθητικής κοινότητας της τάξης ή του τμήματος. 4.Συνεδριάζει στη διάρκεια της λειτουργίας του σχολείου. 5.Το συμβούλιο της τάξης δεν έχει αποφασιστικές αρμοδιότητες αλλά είναι όργανο εισηγητικό προς το σύλλογο των καθηγητών που έχει και την τελική ευθύνη της λήψης των αποφάσεων. Ορισμός Δ/ντών σχολικών μονάδων προϊσταμένων Τμημάτων και Προϊσταμένων εργαστηρίων Άρθρ.5.-1.Η επιλογή των Δ/ντών γίνεται για ολόκληρη την περιοχή δικαιοδοσίας της Δ/νσης ή του γραφείου Εκπ/σης και όχι ανά ΚΕΤΕ ή μεμονωμένη σχολική μονάδα σε ότι αφορά τους Εκπ/κούς που έχουν το οριζόμενο από το Νόμο ΜΚ για την ανάληψη Δ/νσης. Σελ.514,24 Τεύχος ΣΤ113-Σελ.42 2.Οι Δ/ντές σχολικών μονάδων ορίζονται και τοποθετούνται με απόφαση του προϊσταμένου της Δ/νσης ή του Γραφείου Εκπ/σης ύστερα από πρόταση του οικείου ΠΣΤΕΕ τηρουμένων των διατάξεων του άρθρ. 17 του Νόμ. 576/77 και της παρ. 1 αυτού του άρθρου. 3.Οι προϊστάμενοι τμημάτων και εργαστηρίων σε κάθε ΚΕΤΕ ορίζονται με απόφαση του προϊσταμένου της Δ/νσης ή του Γραφείου εκπαίδευσης ύστερα από πρόταση του οικείου Περιφερειακού Συμβουλίου που λαμβάνεται μετά από εισήγηση του Δ/ντού της αντίστοιχης σχολικής μονάδας τηρουμένων των διατάξεων του άρθρ. 17 του Νόμ. 576/77. 4.Οι ορισμοί Δ/ντών και προϊσταμένων γίνονται στην αρχή κάθε σχολικής χρονιάς, μέχρι 30 Σεπτεμβρίου και σε έκτακτες περιπτώσεις όταν χρειαστεί. Άρθρ.6.-Μετά τη δημοσίευση του παρόντος Π.Δ/τος παύει να ισχύει το Π.Δ. 30/79 (Φ.Ε.Κ. 9) «περί οργανώσεως και λειτουργίας των Σχολικών μονάδων Μέσης Τεχνικής και Επαγγελματικής Εκπαιδεύσεως». 32.Ε.ζ.12 Οργάνωση και Λειτουργία Τεχνικών Σχολών 